AFFIES VS HELPMEKAAR KOLLEGE - 18 MAART
Dit sal die 61ste keer wees dat die twee skole teen mekaar sal speel sedert 1929. Dit is die tweede meeste aantal wedstryde gespeel teen 'n skool naas die 113 wedstryde teen PBHS.
Die laaste keer wat Helpmekaar gewen het was in 1998 en dit was ook die laaste keer wat die 2 skole teen mekaar gespeel het voordat die tradisie weer hervat is in 2014. Tellings sedert 1929 kan hier gesien word
Met Saterdag se 1e spanne moet Helpmekaar een en Affies twee spelers (Marnus en Jaco) afstaan aan die SA Elite o/18 oefengroep.
Geluk aan Johan Mulder wat Saterdag die kaptein sal wees, Reinhardt Ras wat vir die 1e keer vir die Witbulle speel en Dewald en Juandre wat die eerste keer in die beginspan is.
​Daar was 'n moontlikheid dat Charles agv 'n besering nie sou kon speel nie maar hy is na vanmiddag se oefening ingesluit in die span vir Saterdag. Regardt Roets het 'n maagaandoening en daar is onsekerheid of hy Saterdag sal kan speel. James Combrinck is nie oorweeg vir Saterdag nie want hy is siek.
Johan van Zyl se knie is die afgelope week geopereer en die prognose is dat hy dalk oor 3 weke weer sal kan speel.
Die span vir Saterdag is:
2. Janco Uys
3. Wihan Bezuidenhout
7. Reinhardt Ras
9. Johan Mulder (kapt)
13. Juandre Du Piesani
14. Sean Thungo
15. Regardt Roets
Verskoning aan Heinrich Bischoff dat ek nie verlede week genoem het dat hy aangesluit het by die lys van spelers wat die 1e rugby en krieketspan verteenwoordig het. Lys van spelers wat albei spanne verteenwoordig het kan hier gesien word.